
Ministru kabineta rīkojums Nr. 718
Rīgā 2023. gada 31. oktobrī (prot. Nr. 54 15. §)
Par Augšdaugavas novada pašvaldības nekustamā īpašuma "Indānu zeme" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Augšdaugavas novada pašvaldības īpašumā esošo nekustamo īpašumu "Indānu zeme" (nekustamā īpašuma kadastra Nr. 4480 009 0167) – zemes vienību (zemes vienības kadastra apzīmējums 4480 009 0114) 4,03 ha platībā – Pilskalnes pagastā, Augšdaugavas novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Augšdaugavas novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

